Rikunarita-ORG/Wikinium huggingface dataset:
# Al-Andalus

Peuta Al-Andalus thôn 732
**Al-Andalus** nakeuh nan saboh wilayah nyang bak masa dilèe jeuet keu wilayah kuasa ureuëng Iseulam di banuwa Iërupa. Neuduëk wilayah al-Andalusia nyoë na di Jazirah Iberia, bak masa jinoë ka jitamong lam wilayah nanggroë Portugéh ngon Seupanyo. Keurajeuën nyan na geumat kuasa that luwah nibak abad keu-8, ngon wilayah keurajeuën trôh u Septimania nibak bagian seulatan nanggroë Peurancih. Ureuëng duëk di wilayah nyan geuturi ngon nan Muslim Seupanyo atawa Muslim Iberia. Mandum nan yang geuthée nyan leubèh umum teuka nibak bangsa Moor antara thôn 711-1492 bak masa mandum ceuë kuasa nibak wilayah nyan jiubah lé geurakan Reconquista atawa geurakan peuancô Iseulam nibak wilayah tanjông Iberia.

## Tarèh

Phôn lheueh geupeutalô Hispania lé ureuëng Iseulam, laju geupuga wilayah keurajeuën nyang kira-kira sabé ngon wilayah nyang jinoë geupeunan Andalusia modern. Lam bhah puliték al-Andalusia nakeuh saboh provinsi nibak Khalifah Umayyah bak masa Khalifah Al Walid I (711-750). Lheuëh nyan meusambông lom masa kuasa Imarah Cordoba. Bak masa Imarah Cordoba nyan al-Andalusia ibaratjih lagèe panyot keu ureuëng meurunoë di Iërupa, di banda Cordoba ka jeuët keu adat ngon ekonomi nyang paléng hayeuë di dônya. Prestasi éleumèe nyang meuceuhu that watèe nyan nakeuh eleumèe trigonometri, falaq, operasi ngon eleumèe ubat.

Lam seujarah al-Andalusia rab hana tom seungap nibak gabuëk meuprang ngon ureuëng kaphè dari keurajeuën Kristen di barôh. Sampoë runtôh keurajeuën khalifah Umayyah al-Andausia ka crè brè lam padum-padum boh nanggroë ubeut. Lam saboh seurangan dari Kristen nyang that rayeuk lè raja Alfonso VI, u dairah nyan trôh beunantu nibak bangsa Al Murafid atawa ureuëng Berber. Meuseubab ngon nyan na kira-kira saboh abad leubéh al-Andalusia geuatô langsông lè bangsa Al Murafid ngon Al Muhad dari Murrakusy.

## Eu cit

* Daulah Umayyah
* Daulah Abbasiyyah
* Turuki Utsmani